Návrh

Komuniké

Vláda Slovenskej republiky na svojom zasadnutí dňa ................... 2006 prerokovala a schválila štúdiu možnosti efektívneho využitia elektronickej komunikačnej infraštruktúry vlastnenej subjektami, v ktorej má štát majoritný vlastnícky podiel.
Cieľom predloženého materiálu je navrhnúť základné kroky výkonných orgánov štátu smerom do existujúceho telekomunikačného trhu SR tak, aby ich výsledkom bolo zabezpečenie čo najväčšej dostupnosti a využívanie telekomunikačných služieb (najmä širokopásmového prístupu do siete Internet) pre čo najširšie vrstvy obyvateľstva na celom území SR. Širokopásmový prístup do siete Internet je ponímaný ako základný predpoklad pre budúci rast a trvalo udržateľný rozvoj počítačovej gramotnosti, informačnej dostupnosti a vzdelanostnej ekonomiky vo všetkých regiónoch štátu.